pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ และปลัดกระทรวงดิจิทัลฯ ร่วมบรรยายพิเศษแก่ผู้รับการอบรม Digital CEO รุ่นที่ 2 พร้อมรับมือกับความเปลี่ยนแปลงของโลกเทคโนโลยี
วันอาทิตย์ที่ 10 มีนาคม 2562
รมว.กระทรวงดิจิทัลฯ และปลัดกระทรวงดิจิทัลฯ ร่วมบรรยายพิเศษแก่ผู้รับการอบรม Digital CEO รุ่นที่ 2 พร้อมรับมือกับความเปลี่ยนแปลงของโลกเทคโนโลยี
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 16.0px 'Trebuchet MS'; -webkit-text-stroke: #000000}
p.p2 {margin: 0.0px 0.0px 10.0px 0.0px; font: 16.0px 'Trebuchet MS'; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: justify; font: 16.0px 'Trebuchet MS'; -webkit-text-stroke: #000000; min-height: 19.0px}
p.p4 {margin: 0.0px 0.0px 10.0px 0.0px; text-align: center; font: 18.0px 'Trebuchet MS'; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม บรรยายพิเศษให้แก่ผู้รับการอบรม Digital CEO รุ่นที่ 2 ในหัวข้อ “Digital Transformation for Thailand 4.0” ณ สํานักงานส่งเสริมเศรษฐกิจดิจิทัล (DEPA) อาคารลาดพร้าว ฮิลล์ กรุงเทพฯ เมื่อวันที่ 8 มีนาคม 2562 สําหรับการอบรมครั้งนี้ เป็นส่วนหนึ่งในการแลกเปลี่ยน เรียนรู้ซึ่งกันและกัน เชื่อว่าทุกวันนี้การแลกเปลี่ยนเป็นปัจจัยหลักในการทํางานร่วมกัน โดยเฉพาะการผลักดัน ขับเคลื่อนสังคมและเศรษฐกิจ เป็นสิ่งที่ต้องเดินไปด้วยกัน สําหรับการดําเนินการที่เป็นรูปธรรมทั้งความเชื่อมโยงในอาเซียนและความเชื่อมโยงด้านดิจิทัล อาทิ โครงการในเขตเศรษฐกิจพิเศษภาคตะวันออก (EEC) ที่มีกฎหมายพิเศษรองรับ เพื่อเพิ่มมูลค่าทางเศรษฐกิจที่ดึงดูดนักลงทุน สามารถเชื่อมโยงการผลิต การบริการ การท่องเที่ยว และระบบลอจิสติกส์ที่กระจายความเจริญไปสู่ภูมิภาค
พร้อมกันนี้ นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ร่วมบรรยายพิเศษให้แก่ผู้อบรมในหัวข้อ “เมื่อเทคโนโลยีเปลี่ยน กระทรวงดิจิทัลฯ ต้องเปลี่ยนแปลงอย่างไร” ระบุว่าหน่วยงานภาครัฐ ต้องเตรียมพร้อมกับความท้าทายและการเปลี่ยนแปลงเทคโนโลยีดิจิทัลให้เป็นโอกาส ซึ่งต้องเข้าใจสถานการณ์ที่เปลี่ยนแปลงรอบด้าน โดยแต่ละหน่วยงานควรกําหนดนโยบายให้เหมาะสมกับแผนพัฒนาดิจิทัล เพื่อเศรษฐกิจและสังคม ซึ่งจะต้องมีความยึดหยุ่นในการปรับตัวให้เข้ากับเทคโนโลยีที่เปลี่ยนแปลงอย่างรวดเร็ว เพื่อพัฒนาการบริการแก่ประชาชนหรือผู้รับบริการและยกระดับการบริหารของภาครัฐให้มีประสิทธิภาพ
*****************
รัฐบาลไทย-ข่าวทำเนียบรัฐบาล-วศ.อว. ร่วมกับ มอ. พัฒนาหลักสูตร DUAL DEGREE สร้างนักศึกษาคุณภาพ
วันพุธที่ 15 เมษายน 2563
วศ.อว. ร่วมกับ มอ. พัฒนาหลักสูตร DUAL DEGREE สร้างนักศึกษาคุณภาพ
วศ.อว. ร่วมกับ มอ. พัฒนาหลักสูตร DUAL DEGREE สร้างนักศึกษาคุณภาพ
เมื่อวันที่ 1 เมษายน 2563 กรมวิทยาศาสตร์บริการ โดยสํานักพัฒนาศักยภาพนักวิทยาศาสตร์ห้องปฏิบัติการ (พศ.) ร่วมกับ มหาวิทยาลัยสงขลานครินทร์ ประชุมทางไกลผ่านโปรแกรม Zoom เพื่อวางแผนการพัฒนาหลักสูตร Dual degree สร้าง New skill ให้กับนิสิต นักศึกษา พร้อมทั้งพัฒนาหลักสูตร Non-degree เพื่อ Re-skill Up-skill ให้กับบุคลากรทางการศึกษา และบุคลากรภาคอุตสาหกรรมด้านยางและน้ํายางในเขตภาคใต้ของประเทศ
ผลการประชุม เนื่องจากสถานการณ์การแพร่ระบาดของโรคติดเชื้อไวรัสโคโรน่า 2019 (COVID-19) ทางคณะวิทยาศาสตร์ มอ. จะขอใช้หลักสูตร e-Learning ของ วศ. ให้นักศึกษาได้เลือกเรียน เพื่อเก็บชั่วโมงและเป็นการเตรียมความพร้อมก่อนเข้าศึกษา นอกจากนี้ จะจัดฝึกอบรมร่วมกันเพื่อพัฒนานักศึกษา และบุคลากรของ มอ. โดยเริ่มจาก หลักสูตร “สถิติสําหรับการวิเคราะห์ทดสอบ” ระหว่างวันที่ 26-27 พฤษภาคม 2563 ผ่านโปรแกรม Zoom นอกจากนี้ วศ. และ มอ. มุ่งสร้างพันธมิตรความร่วมมือกับการยางแห่งประเทศไทย ขับเคลื่อนการพัฒนาบุคลากร เพื่อยกระดับห้องปฏิบัติการของอุตสาหกรรมด้านยางและน้ํายางในเขตภาคใต้ ให้เป็นไปตามมาตรฐานสากล ISO/IEC 17025
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร รองนายกรัฐมนตรี  ให้เกียรติเป็นประธานเปิด
วันพุธที่ 28 มิถุนายน 2560
พลเอก ธนะศักดิ์ ปฏิมาประกร รองนายกรัฐมนตรี  ให้เกียรติเป็นประธานเปิด
วันที่ ๒๘ มิ.ย.๖๐ เวลา ๑๐:๐๐ น
พลเอก ธนะศักดิ์ ปฏิมาประกร รองนายกรัฐมนตรี  ให้เกียรติเป็นประธานเปิด"โครงการฝึกซ้อมดูแลความปลอดภัยนักท่องเที่ยว" ณ อุทยานแห่งชาติสิรินาถ จ.ภูเก็ต
โดยมี รัฐมนตรีว่าการกระทรวงการท่องเที่ยวและกีฬา และรัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมเป็นเกียรติในการเปิดโครงการดังล่าว
โครงการนี้เป็นส่วนหนึ่งของการเตรียมความพร้อมในการเป็น
"เจ้าบ้านที่ดี"เพราะตระหนักดีว่า ความปลอดภัยของนักท่องเที่ยวเป็นสิ่งสําคัญ กระทรวงทรัพยากรฯ จึงได้จัดโครงการฝึกซ้อมและจําลองสถานการณ์ อุบัติเหตุทางทะเล เพื่อให้เจ้าหน้าที่อุทยาน เกิดความคล่องตัวในการปฐมพยาบาลข่วยเหลือผู้ประสบอุบัติเหตุ
ได้อย่างรวดเร็ว และเป็นการสร้างความเชื่อมั่นให้แก่นักท่องเที่ยว
ในโอกาสนี้ได้ชมการสาธิต เหตุเรือไฟไหม้ โดยใช้เวลาเพียง ๑๐ นาที ในการข่วยเหลือผู้บาดเจ็บขึ้นสู่ฝั่ง นําส่งโรงพยาบาลสนาม
รัฐบาลไทย-ข่าวทำเนียบรัฐบาล-พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงร่วมประชุม  Asia Pacific Youth Forum
วันจันทร์ที่ 2 ธันวาคม 2562
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงร่วมประชุม  Asia Pacific Youth Forum
ระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ พร้อมด้วย สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงร่วมงานการประชุม Asia Pacific Youth Forum : Youth at the front of the HIV response
วันนี้ (2 ธันวาคม 2562) พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ พร้อมด้วย สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงร่วมงานการประชุม Asia Pacific Youth Forum : Youth at the front of the HIV response ณ ห้องอเนกประสงค์ ชั้น 13 อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ผู้บริหารกระทรวงสาธารณสุข ผู้บริหารแผนงานเอดส์ระดับประเทศ ผู้นําเยาวชน ผู้ปฏิบัติงานด้านเยาวชนในองค์กรระหว่างประเทศ เจ้าหน้าที่จากประเทศในเอเชียและแปซิฟิก ร่วมประชุมเฝ้ารับเสด็จกว่า 120 คน
นายอนุทิน ชาญวีกูล รองนายกรัฐมนตรีและรัฐมนตรีว่าการกระทรวงสาธารณสุข กราบทูลรายงานว่า ตามที่พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงดํารงตําแหน่งทูตสันถวไมตรีของโครงการโรคเอดส์แห่งสหประชาชาติ (UNAIDS Goodwill Ambassador for HIV Prevention for Asia and the Pacific) ในการป้องกันเอชไอวีในภูมิภาคเอเชียและแปซิฟิก ด้วยประจักษ์ถึงพระปรีชาสามารถและพระกรณียกิจ การทรงงานที่เกี่ยวข้องกับโรคเอดส์โดยเฉพาะการลดการติดเชื้อจากแม่สู่ลูก โครงการเกี่ยวกับยาป้องกันก่อนการติดเชื้อ เอชไอวี หรือ PrEP รวมถึงการป้องกันดูแลรักษาการติดเชื้อเอชไอวีมาอย่างต่อเนื่อง องค์กรระหว่างประเทศ UNAIDS UNICEF UNDP YOUTH LEAD ส่วนราชการ และองค์กรที่เกี่ยวข้อง ได้จัดการประชุม Asia Pacific Youth Forum เพื่อเทิดพระเกียรติแด่พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ในโอกาสดังกล่าว
สําหรับสถานการณ์ผู้ป่วยติดเชื้อเอชไอวีหรือโรคเอดส์ ทั้งในประเทศไทยและภูมิภาคเอเชียแปซิฟิก ที่ผ่านมาการติดเชื้อเอชไอวีในกลุ่มเยาวชนมีแนวโน้มเพิ่มสูงขึ้น หน่วยงานและองค์กรต่าง ๆ ทั่วโลกยังคงให้ความสําคัญ โดยเฉพาะการให้ความรู้ การรณรงค์ในกลุ่มเด็กและเยาวชน เนื่องจากเป็นกลุ่มที่สามารถรับรู้ ปรับเปลี่ยนพฤติกรรมการป้องกันการแพร่ระบาดได้อย่างมีประสิทธิภาพ ผลการประชุมครั้งนี้ก่อให้เกิดความร่วมมือในการแก้ไขปัญหาเอชไอวีของเครือข่ายเยาวชนในระดับภูมิภาค และมีส่วนผลักดันให้เกิดการมีส่วนร่วมในการเชื่อมต่อ แลกเปลี่ยนประสบการณ์การป้องกันและแก้ไขปัญหาเอดส์ได้
ในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงประทานเกียรติบัตรแก่ผู้แทนเยาวชน จํานวน 5 ราย และประทานของที่ระลึกแก่ผู้แทนประเทศที่เข้าร่วมประชุม จํานวน 20 ราย ซึ่งผู้เข้าร่วมประชุมจากประเทศในเอเชียและแปซิฟิก รวม 20 ประเทศ ได้แก่ บรูไนดารุสซาลาม กัมพูชา อินโดนีเซีย ลาว มาเลเซีย เมียนมาร์ ฟิลิปปินส์ สิงคโปร์ ฟิจิ จีน มองโกเลีย เนปาล อินเดีย ปากีสถาน ติมอร์-เลสเต ปาปัวนิวกีนี เวียดนาม ศรีลังกา บังคลาเทศ และไทย กิจกรรมการประชุมประกอบด้วย การอภิปราย เพื่อแลกเปลี่ยนแนวทางการดําเนินงานด้านเอช ไอวีในกลุ่มเยาวชน การระดมความคิดเห็นในการจัดทําบทเรียนที่ดีในระดับภูมิภาค และจัดศึกษาดูงาน
*************************** 2 ธันวาคม 2562
รัฐบาลไทย-ข่าวทำเนียบรัฐบาล-ไทย-JETRO พร้อมร่วมกันผลักดันให้มีการลงทุนใน EEC เพิ่มมากขึ้น
วันพฤหัสบดีที่ 5 มีนาคม 2563
ไทย-JETRO พร้อมร่วมกันผลักดันให้มีการลงทุนใน EEC เพิ่มมากขึ้น
ไทย-JETRO พร้อมร่วมกันผลักดันให้มีการลงทุนใน EEC เพิ่มมากขึ้น
วันนี้ (5 มีนาคม 2563) เวลา 10.00 น. ณ ห้องรับรอง 1 ตึกบัญชาการ 1 ทําเนียบรัฐบาล นายทาเคทานิ อัทสึชิ (Mr. Taketani Atsushi) ประธานองค์การส่งเสริมการค้าต่างประเทศของญี่ปุ่น ณ กรุงเทพฯ (Japan External Trade Organization: JETRO Bangkok) เข้าเยี่ยมคารวะ นายวิษณุ เครืองาม รองนายกรัฐมนตรี เพื่อรายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทยประจําครึ่งหลังของปี 2562 สรุปสาระสําคัญ ดังนี้
รองนายกรัฐมนตรียินดีที่ได้พบกับประธาน JETRO อีกครั้ง พร้อมทั้งขอบคุณ JETRO ที่รายงานผลการสํารวจแนวโน้มทางเศรษฐกิจของบริษัทร่วมทุนญี่ปุ่นในไทย (JCC Survey of Business Sentiment of Japanese Corporations in Thailand) ทุก ๆ ครึ่งปีมาอย่างต่อเนื่อง ซึ่งเป็นประโยชน์ต่อรัฐบาลไทยและภาคเอกชนญี่ปุ่น ในการกําหนดทิศทางของนโยบายเศรษฐกิจให้สอดคล้องกับความต้องการของภาคเอกชน ตลอดจนการรับทราบข้อมูลเกี่ยวกับการลงทุนของญี่ปุ่นในไทยเพื่อโอกาสในการส่งเสริมกระชับความร่วมมือระหว่างกันต่อไป
ทั้งนี้ ผลการสํารวจฯ แสดงให้เห็นว่า มีปัจจัยที่จะส่งผลต่อการลงทุนในไทย อาทิ ค่าเงินบาทที่แข็งค่าขึ้น และผลกระทบจากสงครามการค้า อย่างไรก็ตาม ในขณะนี้สถานการณ์ค่าเงินบาทและสงครามการค้ามีแนวโน้มที่ดีขึ้น แต่มีเหตุการณ์สําคัญที่ส่งผลกระทบต่อโลก คือ สถานการณ์การแพร่ระบาดของเชื้อไวรัสโควิด-19 ซึ่งส่งผลต่อความกังวลของนักลงทุน อย่างไรก็ดี ผลการสํารวจฯ ชี้ว่า ภาคเอกชนญี่ปุ่นส่วนใหญ่ยังคงให้ความสนใจเข้ามาลงทุนในเขตพัฒนาเศรษฐกิจพิเศษ EEC และต้องการให้รัฐบาลไทยสนับสนุนด้านการพัฒนาเรื่องโครงสร้างพื้นฐาน ระบบการขนส่ง และระบบศุลกากร อย่างต่อเนื่อง
โอกาสนี้ ทั้งสองได้แลกเปลี่ยนความคิดเห็นในประเด็นด้านการพัฒนาทรัพยากรมนุษย์ในไทย โดยเชื่อมั่นว่า การเปิดสถาบันโคเซน (KOSEN) ในไทย จะช่วยพัฒนาบุคลากรในสาขาวิศวกรรมศาสตร์ การวิจัยและพัฒนาได้อย่างยั่งยืน
*************************
รัฐบาลไทย-ข่าวทำเนียบรัฐบาล-รมต.อุตตมฯ เปิดงาน smart sme expo 2018
วันศุกร์ที่ 6 กรกฎาคม 2561
รมต.อุตตมฯ เปิดงาน smart sme expo 2018
รมต.อุตตมฯ รมช.สมชายฯ เปิดงาน smart sme expo 2018
เมื่อวันที่ 5 กรกฎาคม 2561 นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงาน smart sme expo 2018 รวมโอกาสสู่ความสําเร็จ SME 4.0 โดยมีนายสมชาย หาญหิรัญ รัฐมนตรีช่วยว่าการกระทรวงอุตสาหกรรม นายสันติ กีรนันท์ ผู้ช่วยรัฐมนตรีว่าการกระทรวงอุตสาหกรรมร่วมเป็นเกียรติ ณ ศูนย์การแสดงสินค้าและการประชุม อิมแพค เมืองทองธานี
นายอุตตมฯ กล่าวว่า ภาครัฐให้ความสําคัญกับ SMEs ในทุกมิติ เพื่อให้ SMEs ของไทยสามารถเดินหน้าธุรกิจไปได้อย่างสร้างสรรค์ ทันต่อยุคสมัย และเพื่อให้ SMEs ของไทยมีขีดความสามารถในการแข่งขันที่สูงขึ้น และช่วยขับเคลื่อนเศรษฐกิจของประเทศ ทั้งนี้ภายในงานประกอบด้วย ธุรกิจแฟรนไชส์ ที่ปรึกษาและการให้บริการจากรัฐ แหล่งทุน ช่องทางการค้า และเป็นเวทีเชื่อมโยงหน่วยงานทุกภาคส่วนที่ให้การสนับสนุน SMEs
รัฐบาลไทย-ข่าวทำเนียบรัฐบาล-สรรพากรขยายเวลายื่นแบบฯ ผ่านอินเทอร์เน็ต ให้ผู้ประกอบการ ช่วยลดความเสี่ยงการแพร่ระบาดไวรัส COVID-19 [กระทรวงการคลัง]
วันอังคารที่ 12 พฤษภาคม 2563
สรรพากรขยายเวลายื่นแบบฯ ผ่านอินเทอร์เน็ต ให้ผู้ประกอบการ ช่วยลดความเสี่ยงการแพร่ระบาดไวรัส COVID-19 [กระทรวงการคลัง]
ก.คลัง โดยกรมสรรพากรขยายเวลายื่นแบบแสดงรายการ นําส่ง และชําระภาษีอากร สําหรับเดือนภาษี มี.ค.-ส.ค.2563 เฉพาะผู้ประกอบการที่ยื่นแบบผ่านทางอินเทอร์เน็ตทุกราย ช่วยผู้ประกอบการไม่ต้องเดินทางมายื่นแบบฯ ด้วยตนเอง ลดความเสี่ยงในช่วงสถานการณ์แพร่ระบาดของCOVID-19
กระทรวงการคลังโดยกรมสรรพากรได้ขยายเวลาการยื่นแบบแสดงรายการ การนําส่ง และการชําระภาษีอากร สําหรับเดือนภาษีมีนาคม ถึงเดือนสิงหาคม 2563 เฉพาะผู้ประกอบการที่ยื่นแบบผ่านทางอินเทอร์เน็ตทุกราย ช่วยผู้ประกอบการไม่ต้องเดินทางมายื่นแบบฯ ด้วยตนเอง ลดความเสี่ยงในช่วงสถานการณ์การแพร่ระบาดของเชื้อไวรัสโคโรนา 2019 (COVID-19)
ดร.อุตตม สาวนายน รัฐมนตรีว่าการกระทรวงการคลัง เปิดเผยว่า กระทรวงการคลังอนุมัติขยายเวลาการยื่นแบบแสดงรายการ การนําส่ง และการชําระภาษีอากรตามประมวลรัษฎากร ให้ผู้ประกอบการที่ยื่นแบบฯ ผ่านอินเทอร์เน็ตทุกราย เพื่อช่วยผู้ประกอบการลดภาระ และปลอดภัยจาการแพร่ระบาดของโรคติดเชื้อไวรัสโคโรนา 2019 (COVID-19) อีกทั้งเพื่อเป็นการดําเนินการให้สอดคล้องกับนโยบายของรัฐบาล ในการรณรงค์ให้ผู้ประกอบการอยู่บ้าน ลดการเดินทาง และมีการเว้นระยะห่าง ทางสังคม (Social Distancing)
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า การขยายกําหนดเวลาการยื่นแบบแสดงรายการ การนําส่ง และการชําระภาษีอากรให้กับผู้ประกอบการที่ยื่นแบบฯ ผ่านอินเทอร์เน็ตในครั้งนี้ ประกอบด้วย ภาษีเงินได้หัก ณ ที่จ่าย (ภ.ง.ด.1 ภ.ง.ด.2 ภ.ง.ด.3 ภ.ง.ด.53 และ ภ.ง.ด.54) ภาษีมูลค่าเพิ่มจากการขายสินค้าและบริการภายในประเทศ (ภ.พ.30) ภาษีมูลค่าเพิ่มจากการจ่ายค่าบริการไปต่างประเทศ (ภ.พ.36) และภาษีธุรกิจเฉพาะ (ภ.ธ.40) โดยมีรายละเอียด ดังนี้
ประเภทแบบฯ          เดือนภาษี    ยื่นภายใน
ภ.ง.ด.1, 2, 3, 53, 54
ภ.พ.30, 36
ภ.ธ.40             มีนาคม - เมษายน 2563   1 มิถุนายน 2563
พฤษภาคม 2563           30 มิถุนายน 2563
มิถุนายน 2563             31 กรกฎาคม 2563
กรกฎาคม 2563            31 สิงหาคม 2563
สิงหาคม 2563             30 กันยายน 2563
ดร.อุตตม สาวนายน รัฐมนตรีว่าการกระทรวงการคลัง กล่าวสรุปว่า กระทรวงการคลังหวังเป็นอย่างยิ่งว่า มาตรการขยายเวลาการยื่นแบบแสดงรายการ การนําส่ง และการชําระภาษีอากรให้แก่ผู้ประกอบการผ่านระบบเครือข่ายอินเทอร์เน็ตครั้งนี้ จะช่วยลดความเสี่ยง และมีความคล่องตัวในการทํางานเพิ่มขึ้น และจะเป็นส่วนหนึ่งที่จะช่วยสนับสนุนให้ทุกคนอยู่บ้าน ภายใต้แนวคิด “อยู่บ้าน หยุดเชื้อ เพื่อชาติ” ของรัฐบาลอีกทางหนึ่งด้วย
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) 1161 หรือที่สํานักงานสรรพากรทุกแห่งทั่วประเทศ
กรมสรรพากร สํานักงานเลขานุการกรม ส่วนประชาสัมพันธ์
โทร.0 2272 9529-30 โทรสาร0 2617 3324
หรือศูนย์สารนิเทศสรรพากร (RD Intelligence Center) 1161
https://bit.ly/2WLhp2N
รัฐบาลไทย-ข่าวทำเนียบรัฐบาล-บอร์ดประกันสังคมเคาะแล้ว มติช่วยเหลือผู้ประกันตน กรณีโควิด-19 [กระทรวงแรงงาน]
วันเสาร์ที่ 21 มีนาคม 2563
บอร์ดประกันสังคมเคาะแล้ว มติช่วยเหลือผู้ประกันตน กรณีโควิด-19 [กระทรวงแรงงาน]
บอร์ดประกันสังคมเคาะแล้ว มติช่วยเหลือผู้ประกันตน กรณีโควิด-19
นายสุทธิ สุโกศล ปลัดกระทรวงแรงงาน ประธานคณะกรรมการประกันสังคม เปิดเผยกับสื่อมวลชน กรณีคณะกรรมการประกันสังคมมีมติ ในวันนี้ 20 มีนาคม 2563 เห็นชอบมาตรการช่วยเหลือนายจ้าง ลูกจ้าง ผู้ประกันตน กรณีสถานการณ์แพร่ระบาดของไวรัสโควิด-19 ดังนี้
1. ปรับเพิ่มสิทธิประโยชน์กรณีว่างงานเนื่องจากมีเหตุสุดวิสัยให้ขยายความคุ้มครองผู้ประกันตนจากภัยอันเกิดจากโรคที่แพร่หรือระบาดในมนุษย์ รวมทั้งภัยอื่นๆ ไม่ว่าเกิดจากธรรมชาติ หรือมีผู้ทําให้เกิดขึ้น ให้มีผลใช้บังคับ ตั้งแต่วันที่ 1 มีนาคม 2563 เป็นต้นไป โดยให้
– ผู้ประกันตนที่ไม่ได้ทํางาน หรือนายจ้างไม่ให้ทํางาน ประกันสังคมจะจ่ายกรณีว่างงาน อัตราร้อยละ 50 เป็นระยะเวลาไม่เกิน 180 วัน
– กรณีหน่วยงานภาครัฐ มีคําสั่งให้หยุดกิจการชั่วคราว ประกันสังคมจะจ่ายกรณีว่างงาน ร้อยละ 50 เป็นระยะเวลาไม่เกิน 60 วัน
2. เห็นชอบให้ลดอัตราเงินสมทบนายจ้าง และผู้ประกันตน เพื่อบรรเทาผลกระทบจากสถานการณ์แพร่ระบาดของไวรัสโควิด-19 เป็นอัตราร้อยละ 4 เป็นระยะเวลา 6 เดือน พร้อมทั้งยังเห็นชอบให้ขยายกําหนดเวลาการนําส่งเงินสมทบของนายจ้าง และผู้ประกันตนมาตรา 33, 39 สําหรับงวดค่าจ้างเดือนมีนาคม เมษายน และพฤษภาคม 2563 ออกไปอีก 3 เดือน โดยงวดค่าจ้างเดือนมีนาคม 2563 ให้นําส่งเงินภายใน 15 กรกฎาคม 2563 สําหรับงวดค่าจ้างเดือนเมษายน 2563 ให้นําส่งเงินภายใน 15 สิงหาคม 2563 และงวดค่าจ้างเดือนพฤษภาคม 2563 ให้นําส่งเงินภายใน 15 กันยายน 2563
3. ในเรื่องการรักษาพยาบาล คณะกรรมการฯ มีมติให้ดูแลรักษาผู้ประกันตน ที่ป่วยจากไวรัสโควิด-19 ให้ดีที่สุดตามมาตรฐานการรักษาพยาบาลที่กําหนด
นอกจากนี้ เพื่อช่วยเหลือผู้ประกันตนในภาวะวิกฤตที่เกิดขึ้นไม่ว่าในทางเศรษฐกิจหรือผลกระทบจากปัจจัยอื่นใด คณะกรรมการยังมีมติเห็นชอบให้จ่ายประโยชน์ทดแทนกรณีว่างงานเพิ่มขึ้นแก่ผู้ประกันตน ที่ว่างงานจากกรณีลาออก ร้อยละ 45 เป็นระยะเวลาไม่เกิน 90 วัน และจ่ายให้แก่ผู้ประกันตนที่ว่างงาน จากกรณีเลิกจ้าง ร้อยละ 70 เป็นระยะเวลาไม่เกิน 200 วัน ทั้งนี้ มาตรการนี้ให้ใช้บังคับเป็นระยะเวลา 2 ปี หลังจากนี้คณะกรรมการฯ จะพิจารณาวิเคราะห์และมีมติพิจารณาอีกครั้ง
ในการนี้ นายสุทธิฯ กล่าวต่อไปว่า ตนได้เร่งรัดให้มีผลบังคับโดยเร็วที่สุด ทั้งนี้ เพื่อให้เป็นไปตามเจตนารมณ์ของภาครัฐบาล และรัฐมนตรีว่าการกระทรวงแรงงาน ในการบรรเทาความเดือดร้อน ของนายจ้าง ลูกจ้าง ผู้ประกันตน ต่อไป
.....................................
ศูนย์สารนิเทศ สํานักงานประกันสังคม กระทรวงแรงงาน
รัฐบาลไทย-ข่าวทำเนียบรัฐบาล-มท.1 เผยลงทะเบียนตลาดประชารัฐ 4 วันแรก ประชาชนลงทะเบียนแล้วกว่า 2.2 หมื่นราย
วันอังคารที่ 14 พฤศจิกายน 2560
มท.1 เผยลงทะเบียนตลาดประชารัฐ 4 วันแรก ประชาชนลงทะเบียนแล้วกว่า 2.2 หมื่นราย
มท.1 เผยลงทะเบียนตลาดประชารัฐ 4 วันแรก ประชาชนลงทะเบียนแล้วกว่า 2.2 หมื่นราย
วันนี้ (14 พ.ย.60) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยว่า ตามที่กระทรวงมหาดไทยเปิดรับลงทะเบียนผู้ประกอบการ "ตลาดประชารัฐ" ณ ศูนย์ดํารงธรรมจังหวัด ศูนย์ดํารงธรรมอําเภอทั่วประเทศ และกรุงเทพมหานคร ณ สํานักงานเขต ทุกเขต ตั้งแต่วันที่ 10 พฤศจิกายน 2560 นั้น พบว่า ตลอด 4 วันของการรับลงทะเบียนในภาพรวมเป็นไปด้วยความเรียบร้อย มีพี่น้องเกษตรกร ผู้มีรายได้น้อย และผู้ประกอบการที่ได้รับความเดือดร้อนจากการไม่มีสถานที่ค้าขาย เดินทางเข้าลงทะเบียนตลาดประชารัฐ จํานวน 22,936 ราย โดยมีประเภทตลาดที่ประชาชนลงทะเบียน 5 ลําดับแรก คือ 1. ตลาดประชารัฐคนไทยยิ้มได้ 13,913 ราย 2. ตลาดประชารัฐท้องถิ่นสุขใจ 10,378 ราย 3. ตลาดประชารัฐของดีจังหวัด 5,296 ราย 4. ตลาดประชารัฐของดีวิถีชุมชน ธ.ก.ส. 3,583 ราย และ 5. ตลาดประชารัฐ ตลาดวัฒนธรรม ถนนสายวัฒนธรรม 2,506 ราย
ด้านประเภทของผู้ลงทะเบียน 3 ลําดับแรก ประกอบด้วย 1. เกษตรกร 6,512 ราย 2. กลุ่มพ่อค้า/แม่ค้า 5,851 ราย และ 3. กลุ่มผู้มีรายได้น้อย 4,775 ราย
ด้านประเภทสินค้า 3 อันดับแรก แบ่งเป็น 1. สินค้าเกษตรอินทรีย์ 6,288 ราย 2. สินค้าเกษตร 5,510 ราย และ 3. เนื้อสัตว์ หมู ไก่ ปลา อาหารทะเล 4,670 ราย
พื้นที่/จังหวัดที่มีผู้มาลงทะเบียนสูงสุด 3 อันดับแรก 1. กรุงเทพมหานคร 1,662 ราย 2. จังหวัดศรีสะเกษ 1,416 ราย และ 3. จังหวัดนครราชสีมา 1,358 ราย
ทั้งนี้ กระทรวงมหาดไทย ขอเชิญชวนพี่น้องประชาชน เกษตรกร ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย สามารถเดินทางไปลงทะเบียนเป็นผู้ประกอบการตลาดประชารัฐได้ที่ศูนย์ดํารงธรรมจังหวัด ศูนย์ดํารงธรรมอําเภอทั่วประเทศ และกรุงเทพมหานครที่สํานักงานเขตทุกเขต ถึงวันที่ 30 พฤศจิกายน 2560 ไม่เว้นวันหยุดราชการ และสามารถดูรายละเอียดเพิ่มเติมทางเว็บไซต์www.market.moi.go.th.
ครั้งที่ 168/2560
รัฐบาลไทย-ข่าวทำเนียบรัฐบาล-วศ.อว ร่วมมือเครือข่าย ประชุมหารือการจัดทำฐานข้อมูล มาตรฐานห้องปฏิบัติการ นวัตกรรมทางการแพทย์ การวิจัยและพัฒนาต้าน COVID-19
วันพฤหัสบดีที่ 21 พฤษภาคม 2563
วศ.อว ร่วมมือเครือข่าย ประชุมหารือการจัดทําฐานข้อมูล มาตรฐานห้องปฏิบัติการ นวัตกรรมทางการแพทย์ การวิจัยและพัฒนาต้าน COVID-19
วศ.อว ร่วมมือเครือข่าย ประชุมหารือการจัดทําฐานข้อมูล มาตรฐานห้องปฏิบัติการ นวัตกรรมทางการแพทย์ การวิจัยและพัฒนาต้าน COVID-19
เมื่อวันที่ 29 เมษายน 2563 นางสาวนิสากร จึงเจริญธรรม อธิบดีกรมวิทยาศาสตร์บริการ พร้อมด้วยคณะผู้บริหาร และบุคลากร วศ. ได้ประชุมหารือ เรื่องการจัดทําฐานข้อมูล มาตรฐานและห้องปฏิบัติการ นวัตกรรมทางการแพทย์ การวิจัยและพัฒนา ร่วมกับ ศ.นพ.สมเกียรติ วัฒนศิริชัยกุล นายกสมาคมวิจัยวิศวกรรมชีวการแพทย์ไทย ผู้แทนจากศูนย์ความเป็นเลิศด้านชีววิทยาศาสตร์ (องค์การมหาชน) ผู้แทนจากคณะวิศวกรรมศาสตร์ มหาวิทยาลัยมหิดล ผู้แทนจากสํานักงานคณะกรรมการอาหารและยา ผู้แทนจากกรมวิทยาศาสตร์การแพทย์ และผู้แทนจากสํานักงานพัฒนาวิทยาศาสตร์และเทคโนโลยีแห่งชาติ ณ ห้องประชุมอัครเมธี ชั้น 6 อาคารตั้วฯ กรมวิทยาศาสตร์บริการ
การประชุมหารือดังกล่าวเป็นประโยชน์ต่อการดําเนินงานตามภารกิจของกรมวิทยาศาสตร์บริการในการรวบรวมข้อมูล จัดทําฐานข้อมูลการพัฒนาโครงสร้างพื้นฐานทางคุณภาพของประเทศ มาตรฐานและห้องปฏิบัติการเพื่อสนับสนุนการวิจัย พัฒนาฯลฯ เพื่อป้องกัน แก้ไข และบรรเทาสถานการณ์การแพร่ระบาดของไวรัสโคโรนา 2019 ต่อไป
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-​รมช.มนัญญา ชูพืชผลเกษตรอินทรีย์ผสมผสาน ผลักดันไกลสู่ครัวโลก
วันศุกร์ที่ 3 กรกฎาคม 2563
​รมช.มนัญญา ชูพืชผลเกษตรอินทรีย์ผสมผสาน ผลักดันไกลสู่ครัวโลก
นางสาวมนัญญา ไทยเศรษฐ รมช.เกษตรฯ ชูพืชผลเกษตรอินทรีย์ผสมผสาน ผลักดันไกลสู่ครัวโลก
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ และนายพิเชษฐ์ วิริยะพาหะ อธิบดีกรมส่งเสริมสหกรณ์ รวมทั้งข้าราชการในสังกัดกระทรวงเกษตรและสหกรณ์ เยี่ยมชมแปลงสมาชิกเกษตรผสมผสานสกลนคร ต.เชียงสือ อําเภอโพนนาแก้ว จังหวัดสกลนคร ซึ่งแปลงเกษตรกรของสมาชิกสหกรณ์ของสมาชิกการเกษตรผสมผสานสกลนคร จํากัด มีการสร้างเครือข่าย ขยายผลการทําเกษตรอินทรีย์ ลดการใช้สารเคมีสู่การพัฒนา เกษตรกรรมยั่งยืน ซึ่งได้รับการสนับสนุนจากกรมส่งเสริมสหกรณ์ทั้งด้านการให้ความรู้ด้านการพัฒนามาตรฐานสินค้าและแหล่งเงินทุน โดยกลุ่มดังกล่าวมีแนวคิดหลักที่จะทําอาชีพเกษตรอินทรีย์ ไม่ใช้สารเคมีสังเคราะห์ทุกชนิด เพื่อสุขภาวะที่ดีของตนอง ผู้บริโภคและสิ่งแวดล้อม จะร่วมทํางานให้สมาพันธ์เกษตรกรรมยั่งยืนสกลนครเจริญก้าวหน้าในทุกๆ ด้าน และจะปฏิบัติตามกฎระเบียบของสมาพันธ์เกษตรกรรมยั่งยืนสกลนครอย่างเคร่งครัด มีการปลูกพืชที่หลากหลาย อาทิ ไม้สัก มะม่วงน้ําดอกไม้ กล้วยน้ําหว้า มะเขือเทศ ผักหวาน เป็นต้น ทั้งนี้ มีการแปรรูปผลิตภัณฑ์ เช่น กล้วยน้ําว้านําไปแปรรูปเป็นกล้วยตาก กล้วยอบ และผงกล้วยที่สามารถช่วยเรื่องกรดไหลย้อน การแปรรูปข้าว เช่น ข้าวอินทรีย์ ข้าวฮาง จมูกข้าวฮางชงพร้อมดื่ม
"การทําเกษตรอินทรีย์ เป็นนโยบายกระทรวงเกษตรและสหกรณ์ที่ให้ความสําคัญและสนับสนุนอยู่แล้วโดยเฉพาะการส่งเสริมให้เกษตรกรทําเกษตรปลอดภัย ตั้งแต่ต้นน้ํา กลางน้ํา และปลายน้ํา ซึ่งต้องสอดคล้องกับการใช้ระบบตลาดนําการผลิต อย่างสวนอินทรีย์ผสมผสานที่ได้มาเยี่ยมชมวันนี้ จะทราบได้เลยว่า สินค้าเกษตรอินทรีย์ผู้บริโภคมีความต้องการสูง ปลูกเท่าไหร่ก็ไม่พอขาย แต่ยังมีกระบวนการอื่นๆ อีกเล็กน้อยที่ภาครัฐและหน่วยงานต่างๆ ที่เกี่ยวข้องจะสามารถเข้าไปดูแลและช่วยเหลือให้สองขาของพี่น้องเกษตรกรที่เดินได้อยู่แล้วเดินได้เร็วมากขึ้น เพราะเกษตรกรนั้นถือเป็นแรงและหัวใจสําคัญในการขับเคลื่อนของประเทศไทยที่ต้องผลักดันให้เป็นครัวโลกในอนาคต " นางสาวมนัญญา กล่าว
ปัจจุบันสินค้าแปลงเกษตรกรของสมาชิกสหกรณ์ของสมาชิกการเกษตรผสมผสานสกลนคร จํากัด ได้รับมาตรฐาน SDGsPGS และมีรายได้เฉลี่ย 80,000 -100,000 บาท/เดือน และ 1,000,000 บาท/ปี โดยจัดจําหน่าย 4 ช่องทางซึ่งยึดหลักการตลาดนําการผลิต ได้แก่ 1) ตลาด Modern Tradeได้แก่ Tops market สาขาโรบินสัน ไลฟ์สไตล์ เซ็นเตอร์ สกลนคร เป็นสินค้าประเภทพืชผักสวนครัว เป็นการฝากขาย ส่งสัปดาห์ละ 2 ครั้ง รายได้ 2,000 บาท/สัปดาห์ 2) โรงพยาบาลศูนย์สกลนคร โครงการโรงพยาบาลอาหารปลอดภัย และจําหน่ายในจุดจําหน่ายที่โรงพยาบาล 3) Organic farm outlet อุทยานบัว ณ อุทยานบัวเฉลิมพระเกียรติมหาวิทยาลัยเกษตรศาสตร์ วิทยาเขตเฉลิมพระเกียรติ จังหวัดสกลนคร 4) ตลาดอีเวนท์ งานต่างๆ เช่น งานกษตรแฟร์/ ตลาดนัดสินค้เกษตร/ตลาดประชารัฐ ฯลฯ และ 5) ตลาดออนไลน์